Meer as 80 000 kinders nog nie in Gauteng-skole geplaas nie | Maroela Media
Meer as 80 000 kinders nog nie in Gauteng-skole geplaas nie
Panyaza Lesufi, Gautengse LUR vir onderwys, het Woensdag gesê sy departement is gereed vir die 2017- akademiese jaar, ondanks die feit dat 82 279 leerders nog nie in skole geplaas is nie.
"Ons sal aan die begin van die jaar in 'n posisie wees om die probleme te hanteer," het Lesufi tydens 'n perskonferensie by die departement van onderwys se kantoor in Johannesburg gesê.
Volgens hom sal die departement tyd spandeer om seker te maak dat alle leerders 'n skool het om na heen te gaan wanneer die akademiese jaar in 2017 begin.
Gautengse skole maak op 11 Januarie hul deure oop.
Lesufi het gesê die provinsiale departement is met ongeveer R200 miljoen gewysig om nuwe onderwysers aan te stel en nuwe toerusting aan te skaf om seker te maak dat leerders 'n behoorlike leeromgewing het.
"Ouers wat nie reageer het op hul aansoeke en aangedui het of hul kinders die skool aanvaar nie, het 'n agterstand in die stelsel veroorsaak," het hy gesê.
Die departement het suksesvol 229 125 kinders in verskeie skole in Gauteng geplaas vir 2017.
Lesufi het bevestig dat 'n aantal gebiede in die provinsie reeds hul kapasiteit bereik het en glad nie meer nuwe leerders kan aanvaar nie. Dit sluit Boksburg, Bryanston, Lenasia en Pretoria-Noord in.
"Ouers wat hul kinders in dié gebiede in 'n skool wil plaas, moet ander opsies aanvaar," het Lesufi bygevoeg.
Volgens hom sal skole in informele nedersettings steeds bystand ontvang van die nasionale skoolvoedingskema ontvang en hy vra om verskoning vir ouers van skole in gebiede waar dit aangeneem is dat die kinders nie voeding sal ontvang nie.
Die LUR het ook 'n aantal kwessies aangeroer wat die departement vir 2017 opgelos het, insluitend 100% aflewering van handboeke en skryfbehoeftes vir graad 11's en 12's.
Lesufi het ook al die graad 12-leerders sterkte toegewens met hul eksamenuitslae en gesê die departement sien uit na 'n verbeterde prestasie in die nasionale seniorsertifikaatuitslae. "Ons het met LifeLine saamgespan om leerders by te staan wat onder druk voel hangende die bekendmaking van die eksamenuitslae," het Lesufi verduidelik. "Ons doen 'n beroep op ouers om al die ondersteuning te bied wat die leerders benodig."
Die uitslae sal na verwagting op 4 Januarie 2017 bekend gemaak word.
Matrieks kan nou registreer om 'n SMS te ontvang wanneer hul uitslae gratis op Maroela Media beskikbaar is.
Hoekom so baie wat nog nie in skole is nie of word daar gewag tot die skole begin en dan is dit weer klipgooiery en afbrandery oor daar nie plek is vir hulle kinders nie want hulle het tot die laaste gewag…. nee rerig hoor….
Nou vra ek jou na 22 jaar se 'demokrasie' en al die geld in die hande van die huidige regering HOEKOM gebeur dit dat daar nog 80 000 leerlinge nie in skole geregistreer is nie? Die ANC het reeds die bestaande skole gedwing om die maksimum hoeveelheid leerlinge in te neem, die taalbeleid te verander om almal te akkommodeer en STEEDS is daar 80 000 leerlinge sonder 'n skool volgende jaar. Die regering moet in plaas van die ou bedeling kritiseer en alles op hulle blameer SKOLE bou. Die probleem is net, hulle het die jeug geleer om dit af… Lees meer »
Dit lyk my hulle moet nog 'n skool of twee daar bou.
Hulle wil eerder die verrassingselement gebruik. Skokterapie vir Afrikaansmeduimskole en baie persblootstelling… Wiskunde-punte van 20% na 40% aanpas en die res van die vakke staan op 30%"(seker ook aangepas) maak van so 'n matrikulant 'n kandidaat vir gratis studie in kwantumfisika… en Suid-Afrika staan reeds aan die voorpunt van ruintenavorsing! Wow!
Nou is dit glashelder hoekom die ANC die beleid rondom toelating van addisionele leerlinge in tradisionele model C Skole wou hersien.Lesufi het reeds gesê hy gaan die mag gebruik(lees misbruik).Hul onvermoë om die toelatingsproses suksesvol te bestuur sal weer om die nek van die vorige bedeling gehang word.Dan sal die redder Lesufi op sy witperd opdaag om die fiasko met wetgewing aan sy kant reg te forseer en dan die krediet daarvoor neem.Intussen gaan ons skolestelsel voort om geniale produkte soos die aan die bestuur van die SABC te produseer….